Fl-età ta' 92 sena, tilfet ħajjitha Greta Friedman – il-mara protagonista fir-ritratt famuż ta' Alfred Eisenstaedt. Ritratt li juri lill-mara – dak iż-żmien tfajla – taqla' bewsa passjonanti mingħand il-baħri Amerikan George Mendonsa, f'nofs il-pjazza famuża Times Square fi New York. Dan ir-ritratt dar id-dinja; ħafna jarawh bħala simbolu ta' tmiem it-Tieni Gwerra Dinjija. Lura għall-1945elf disa' mija ħamsa u erbgħin: it-tfajla ta' wieħed u għoxrin sena kienet assistenta ta' dentist, u wara l-aħbar li l-Ġappun ċeda l-armi ħarġet biex tisma' l-aħħar żviluppi, meta l-baħri ħatafha u biesha – mument ikoniku li saħansitra baqa' mnaqqax fl-istorja tas-seklu għoxrin.